Α4-0255/95

Απόφαση σχετικά με την κοινή θέση του Συμβουλίου για την πρόταση απόφασης του Συμβουλίου όσον αφορά την εφαρμογή ενός προγράμματος κατάρτισης για τους επαγγελματίες της Ευρωπαϊκής Βιομηχανίας οπτικοακουστικών προγραμμάτων (MEDIA ΙΙ - Κατάρτιση) (C4-0373/95 - 95/0026(SYN))

(Διαδικασία συνεργασίας: δεύτερη ανάγνωση)

Το Ευρωπαϊκό Κοινοβούλιο,

- έχοντας υπόψη την κοινή θέση του Συμβουλίου (C4-0373/95 - 95/0026(SYN)),

- έχοντας υπόψη τη γνωμοδότηση που εξέδωσε σε πρώτη ανάγνωση ((ΕΕ C 166 της 3.7.1995, σελ. 192)) σχετικά με την πρόταση της Επιτροπής στο Συμβούλιο CΟΜ(95)0523, ((ΕΕ C 108, 29.04.95, σελ. 4)),

- έχοντας κληθεί από το Συμβούλιο να γνωμοδοτήσει σύμφωνα με το άρθρo 189 Γ, της Συνθήκης ΕΚ,

- έχοντας υπόψη το άρθρο 67 του Κανονισμού του,

- έχοντας υπόψη τη σύσταση για τη δεύτερη ανάγνωση της Επιτροπής Πολιτισμού, Νεότητας, Παιδείας και Μέσων Ενημέρωσης (A4-0255/95),

1. τροποποιεί την κοινή θέση ως εξής[semigr ]

2. αναθέτει στον Πρόεδρό του να διαβιβάσει την παρούσα απόφαση στο Συμβούλιο και στην Επιτροπή.

(Τροπολογία 1)

Αιτιολογική σκέψη 26α (νέα)

>Κείμενο μετά την ψηφοφορία στο ΕΚ>

(26α) ότι οι νομικές διατάξεις, τα προγράμματα και τα μέτρα προωθήσεως των επενδύσεων πρέπει να συντονισθούν προσφορότερα με οργανισμούς όπως το Συμβούλιο της Ευρώπης και η UΝΕSCΟ, ενώ θα πρέπει να λαμβάνονται κατά ιδιαίτερο τρόπο υπόψη τα συμφέροντα τα κρατών της Κεντρικής και Ανατολικής Ευρώπης

(Τροπολογία 2)

Άρθρο 2, πρώτο εδάφιο, παράγραφος 1, δεύτερη παύλα

>Αρχικό κείμενο>

- της χρησιμοποίησης και της ανάπτυξης νέων τεχνολογιών για την παραγωγή προγραμμάτων υψηλής προστιθέμενης εμπορικής και καλλιτεχνικής αξίας.

>Κείμενο μετά την ψηφοφορία στο ΕΚ>

- της χρησιμοποίησης και της ανάπτυξης νέων τεχνολογιών των πολυμέσων, του κινηματογράφου και της τηλεόρασηςγια την παραγωγή προγραμμάτων υψηλής προστιθέμενης εμπορικής και καλλιτεχνικής αξίας, ως συμπλήρωμα της εκπαίδευσης για τα βασικά επαγγέλματα στους τομείς της εικόνας και του ήχου.

- της συγγραφής σεναρίων και της ανταλλαγής πληροφοριών και εμπειριών στους τομείς της γραμμικής και αλληλενεργούς αφήγησης.

(Τροπολογία 3)

Άρθρο 2, πρώτο εδάφιο, παράγραφος 2

>Αρχικό κείμενο>

2. Να ενθαρρύνει τη συνεργασία και τις ανταλλαγές τεχνογνωσίας μεταξύ των ενδιαφερομένων εταίρων για την κατάρτιση: ιδρυμάτων κατάρτισης, επαγγελματικών κύκλων και επιχειρήσεωνν.

>Κείμενο μετά την ψηφοφορία στο ΕΚ>

2. Να ενθαρρύνει τη συνεργασία και τις ανταλλαγές τεχνογνωσίας με τη δημιουργία δικτύων μεταξύ των ενδιαφερομένων εταίρων για την κατάρτιση: ιδρυμάτων κατάρτισης, επαγγελματικών κύκλων και επιχειρήσεωνν, και με την ανάπτυξη και την κατάρτιση των εκπαιδευτών, έχοντας πάντα υπόψη τις πτυχές που τείνουν να ευνοούν την καλύτερη κατανόηση της γλώσσας των οπτικοακουστικών μέσων και να ενθαρρύνουν τη δημιουργικότητά τους, καθώς και τις δέουσες σχέσεις με τα εκπαιδευτικά συστήματα οιασδήποτε κατηγορίας και βαθμού.

>Κείμενο μετά την ψηφοφορία στο ΕΚ>

Τα δίκτυα πρέπει να ενθαρρύνουν τις ανταλλαγές ατόμων, για να ενισχύεται η γνώση της αγοράς και των επιχειρήσεων του κινηματογραφικού τομέα στην Ευρώπη.

(Τροπολογία 4)

Άρθρο 2, πρώτο εδάφιο, παράγραφος 2α (νέα)

>Κείμενο μετά την ψηφοφορία στο ΕΚ>

2α. Να διασφαλίζει ότι παράλληλα με τις πρωτοβουλίες της βιομηχανίας οπτικοακουστικών προϊόντων, σε κάθε κράτος μέλος θα δημιουργηθεί κατάλληλη βάση ικανοτήτων που να ανταποκρίνεται στις ανάγκες του κλάδου και να προσφέρει λελογισμένες ευκαιρίες σε όσους επιθυμούν να παρακολουθήσουν σχετικούς κύκλους μαθημάτων.

(Tροπολογία 5)

Άρθρο 3

>Αρχικό κείμενο>

Οι δικαιούχοι κοινοτικής υποστήριξης οι οποίοι συμμετέχουν στην υλοποίηση των δράσεων που ορίζονται στο παράρτημα, οφείλουν να εξασφαλίζουν σημαντικό μέρος (τουλάχιστον 50 %) της χρηματοδότησης. Σε εξαιρετικές περιπτώσεις, δεόντως αιτιολογημένες, το ποσοστό αυτό θα μπορεί να μειώνεται μέχρι το 25%.2

Η κοινοτική χρηματοδότηση καθορίζεται συναρτίσει του κόστους και της φύσης της εκάστοτε σχεδιαζόμενης ενέργειας.

Το ποσό της χρηματοδοτικής αναφοράς για την εκτέλεση του προγράμματος ορίζεται σε 45 εκατομμύρια ΕCU, για την περίοδο που αναφέρεται στο άρθρο 1.

Οι ετήσιες πιστώσεις εγκρίνονται από την αρμόδια για τον προϋπολογισμό αρχή εντός των ορίων των δημοσιονομικών πρακτικών.

>Κείμενο μετά την ψηφοφορία στο ΕΚ>

Οι δικαιούχοι κοινοτικής υποστήριξης οι οποίοι συμμετέχουν στην υλοποίηση των δράσεων που ορίζονται στο παράρτημα, οφείλουν να εξασφαλίζουν σημαντικό μέρος (τουλάχιστον 25 %) της χρηματοδότησης).

Θα πρέπει να προβλεφθεί η δυνατότητα παρέκλισης όσον αφορά τον κανόνα αυτό, όταν παρίσταται ανάγκη ενθάρρυνσης της συνεργασίας και της ανταλλαγής τεχνογνωσίας μεταξύ εταίρων τους οποίους ενδιαφέρει η κατάρτιση.

Η κοινοτική χρηματοδότηση καθορίζεται συναρτίσει του κόστους και της φύσης της εκάστοτε σχεδιαζόμενης ενέργειας.

Τα ανώτατα όρια ορίζονται στο παράρτημα.

Η προικοδότηση του προγράμματος αυτού ανέρχεται στα 58 εκατομμύρια ΕCU.

Η αρμόδια για τον προϋπολογισμό αρχή προσδιορίζει τις αιτήσιες πιστώσεις με γνώμονα τις αρχές της χρηστής διαχείρισης που εμπεριέχονται στο άρθρο 2 του δημοσιονομικού κανονισμού ο οποίος εφαρμόζεται για τον γενικό προϋπολογισμών των Ευρωπαϊκών Κοινοτήτων.

(Τροπολογία 6)

Άρθρο 6, παράγραφος 4, εδάφιο 1α (νέο)

>Κείμενο μετά την ψηφοφορία στο ΕΚ>

Η έκθεση αυτή καθιστά ιδιαίτερα εμφανή, βάσει της χρηματοδοτικής υποστήριξης που παρέχει η Κοινότητα, τη δημιουργία προστιθέμενης αξίας και τον αντίκτυπο στο θέμα της απασχόλησης.

(Τροπολογία 7)

Παράρτημα, σημείο 1.-1. (νέο)

>Κείμενο μετά την ψηφοφορία στο ΕΚ>

1. -1. Κατάρτιση στην πρακτική της παραγωγής, της σκηνοθεσίας και της γραφής.

Η κατάρτιση αυτή πρέπει να επιτρέπει ανταλλαγές τεχνογνωσίας και εμπειρίας μεταξύ των επαγγελματιών των οπτικοακουστικών μέσων (παραγωγών, σκηνοθετών, σεναριογράφων)

(Τροπολογία 8)

Παράρτημα, σημείο 1.2α. (νέο)

>Κείμενο μετά την ψηφοφορία στο ΕΚ>

1. 2α. Κατάρτιση με ευρωπαϊκό πολιτιστικό περιεχόμενο.

Η κατάρτιση αυτή έχει ως στόχο να αναπτύξει τις ικανότητες των επαγγελματιών να κατανοούν την Ευρωπαϊκή Πολιτιστική διάσταση των οπτικοακουστικών έργων και τούτο για να μπορούν να απευθύνονται σ´ένα ευρωπαϊκό κοινό και όχι μόνον στο κοινό της χώρας τους.

(Tροπολογία 11)

Παράρτημα, σημείο 1.2β. (νέο)

>Κείμενο μετά την ψηφοφορία στο ΕΚ>

1. 2β Μετεκπαίδευση με εκπαιδευτικές παραγωγές

>Κείμενο μετά την ψηφοφορία στο ΕΚ>

Οι κύκλοι των ειδικών θα αποκτήσουν τη δυνατότητα να διευκολύνουν τη μετάβαση στην ευρωπαϊκή βιομηχανία οπτικοακουστικών μέσων για τους αποφοίτους των ιδρυμάτων επαγγελματικής μετεκπαίδευσης.

>Κείμενο μετά την ψηφοφορία στο ΕΚ>

Προβλέπονται τα ακόλουθα μέτρα:

>Κείμενο μετά την ψηφοφορία στο ΕΚ>

- προώθηση προγραμμάτων και ιδρυμάτων κατάρτισης στα οποία φοιτητές και φοιτήτριες θα συνεργάζονται με ευρωπαϊκές επιχειρήσεις του οπτικοακουστικού τομέα.

>Κείμενο μετά την ψηφοφορία στο ΕΚ>

- προώθηση της δικτύωσης των μέτρων μετεκπαίδευσης και της κινητικότητας των αποφοίτων ιδρυμάτων οπτικοακουστικών μέσων στην πραγματοποίηση εκπαιδευτικών παραγωγών με επιχειρήσεις άλλων κρατών μελών.

(Τροπολογία 9)

Παράρτημα, σημείο 2.1., πρώτο εδάφιο

>Αρχικό κείμενο>

Για την υλοποίηση του προγράμματος, η Επιτροπή θα συνεργάζεται στενά με τα κράτη μέλη. Θα διαβουλεύεται, επίσης, με τους ενδιαφερόμενους εταίρους. Θα μεριμνά ώστε η συμμετοχή των επαγγελματιών να αντανακλά ισορροπημένα την ευρωπαϊκή πολιτιστική πολυμορφία.

>Κείμενο μετά την ψηφοφορία στο ΕΚ>

Για την υλοποίηση του προγράμματος, η Επιτροπή θα συνεργάζεται στενά με τα κράτη μέλη. Θα διαβουλεύεται, επίσης, με τους ενδιαφερόμενους εταίρους. Θα μεριμνά ώστε η συμμετοχή των επαγγελματιών, οι οποίοι θα πρέπει να επιλέγονται βάσει κριτηρίων που να διασφαλίζουν την ισότητα ευκαιριών (καθώς και διαδικασιών παρακολούθησης και ενδελεχούς αξιολόγησης), να αντανακλά ισορροπημένα την ευρωπαϊκή πολιτιστική πολυμορφία.

(Τροπολογία 10)

Παράρτημα, σημείο 2.2., δεύτερο εδάφιο

>Αρχικό κείμενο>

Η κοινοτική χρηματοδότηση έως το 50% (που σε εξαιρετικές περιπτώσεις, δεόντως αιτιολογημένες, μπορεί να αυξάνεται μέχρι το 75%) των συνολικών δαπανών κατάρτισης, εγγράφεται στο πλαίσιο κοινής χρηματοδότησης με δημόσιους και /ή ιδιωτικούς εταίρους.

>Κείμενο μετά την ψηφοφορία στο ΕΚ>

Η χρηματοδότηση έως το 75% των συνολικών δαπανών κατάρτισης εντάσσεται στο πλαίσιο κοινής χρηματοδότησης με δημόσιους και / ή ιδιωτικούς εταίρους.